title: 2016 m. vasario 12 d. Tarybos sprendimas (ES) 2016/202, kuriuo nustatoma pozicija, kurios Europos Sąjungos vardu turi būti laikomasi EPS komitete, įsteigtame pagal tarpinį Susitarimą dėl Europos bendrijos bei jos valstybių narių ir Centrinės Afrikos ekonominės partnerystės susitarimo sudarymo, dėl jo darbo tvarkos taisyklių priėmimo

text:
16.2.2016

               LT

               Europos Sąjungos oficialusis leidinys

               L 39/28

         TARYBOS SPRENDIMAS (ES) 2016/202
   2016 m. vasario 12 d.
   kuriuo nustatoma pozicija, kurios Europos Sąjungos vardu turi būti laikomasi EPS komitete, įsteigtame pagal tarpinį Susitarimą dėl Europos bendrijos bei jos valstybių narių ir Centrinės Afrikos ekonominės partnerystės susitarimo sudarymo, dėl jo darbo tvarkos taisyklių priėmimo
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 9 dalimi,
   atsižvelgdama į 2008 m. lapkričio 20 d. Tarybos sprendimą 2009/152/EB dėl tarpinio Europos bendrijos bei jos valstybių narių ir Centrinės Afrikos ekonominės partnerystės susitarimo pasirašymo ir laikino taikymo (1),
   atsižvelgdama į Europos Komisijos pasiūlymą,
   kadangi:

               (1)

               tarpinis Susitarimas dėl Europos bendrijos bei jos valstybių narių ir Centrinės Afrikos ekonominės partnerystės susitarimo sudarymo (EPS) (toliau – Susitarimas) buvo pasirašytas 2009 m. sausio 15 d. ir yra laikinai taikomas nuo 2014 m. rugpjūčio 4 d.;

               (2)

               Susitarimo 92 straipsniu įsteigtas EPS komitetas, atsakingas už Susitarimo administravimą ir visų jame nurodytų užduočių vykdymą;

               (3)

               Susitarimo 92 straipsnyje numatyta, kad Šalys susitaria dėl EPS komiteto sudėties, struktūros ir veikimo;

               (4)

               Sąjunga turėtų nustatyti poziciją, kurios turi būti laikomasi dėl EPS komiteto darbo tvarkos taisyklių priėmimo,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EPS komitete, įsteigtame pagal tarpinį Susitarimą dėl Europos bendrijos bei jos valstybių narių ir Centrinės Afrikos ekonominės partnerystės susitarimo sudarymo, dėl jo darbo tvarkos taisyklių priėmimo, grindžiama prie šio sprendimo pridėtu EPS komiteto sprendimo projektu.
   Neesminiai sprendimo projekto pataisymai, kuriais nedaroma jokių esminių pakeitimų, galimi be naujo Tarybos sprendimo.
   2 straipsnis
   Priimtas EPS komiteto sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 12 d.

            Tarybos vardu

            Pirmininkas

         J.R.V.A. DIJSSELBLOEM

      (1)  OL L 57, 2009 2 28, p. 1.

      PROJEKTAS
      EPS KOMITETO,
      įsteigto pagal tarpinį Susitarimą dėl Europos bendrijos bei jos valstybių narių ir Centrinės Afrikos ekonominės partnerystės susitarimo sudarymo, SPRENDIMAS Nr. …/2015
      … m. … … d.
      dėl EPS komiteto darbo tvarkos taisyklių priėmimo
      EPS KOMITETAS,
      atsižvelgdamas į tarpinį Susitarimą dėl Europos bendrijos bei jos valstybių narių ir Centrinės Afrikos ekonominės partnerystės susitarimo sudarymo (toliau – Susitarimas), kuris buvo pasirašytas 2009 m. sausio 15 d. Briuselyje ir laikinai taikomas nuo 2014 m. rugpjūčio 4 d., ypač į jo 92 straipsnį,
      kadangi:

                  (1)

                  pagal Susitarimą ir šį sprendimą Centrine Afrika laikoma Kamerūno Respublika;

                  (2)

                  pagal Susitarimą Šalys turi susitarti dėl EPS komiteto sudėties, struktūros ir veikimo,

            PRIĖMĖ ŠĮ SPRENDIMĄ:
      1 straipsnis
      Nustatomos EPS komiteto darbo tvarkos taisyklės išdėstytos priede.
      Minėtos darbo tvarkos taisyklės neturi poveikio kitoms specialiosioms taisyklėms, kurios numatytos Susitarime arba kurias gali priimti EPS komitetas.
      2 straipsnis
      Šis sprendimas įsigalioja jo pasirašymo dieną.

         Priimta … (vieta) … (data)

               Kamerūno Respublikos vardu

               Europos Sąjungos vardu

      PRIEDAS

         EPS KOMITETO,

         įsteigto pagal tarpinį Susitarimą dėl Europos bendrijos bei jos valstybių narių ir Centrinės Afrikos ekonominės partnerystės susitarimo sudarymo,

         DARBO TVARKOS TAISYKLĖS

      I SKYRIUS
      BENDROSIOS NUOSTATOS
      1 straipsnis
      EPS komiteto užduotys
      EPS komitetas atsako už visų Susitarimo taikymo sričių administravimą ir Susitarime nurodytų užduočių vykdymą.
      EPS komitetas visų pirma:

                  1.

                  prekybos srityje:

                              a)

                              stebi ir užtikrina tinkamą Susitarimo įgyvendinimą ir taikymą. Šiuo tikslu jis nagrinėja ir siūlo prioritetines bendradarbiavimo sritis;

                              b)

                              vertina taikant Susitarimą pasiektus rezultatus ir prireikus tobulina Susitarimą;

                              c)

                              imasi veiksmų, kad būtų išvengta ginčų ir (arba) sprendžia ginčus, kylančius dėl Susitarimo aiškinimo arba taikymo;

                              d)

                              stebi regioninės integracijos ir Šalių ekonominių bei prekybos santykių raidą;

                              e)

                              stebi ir vertina Susitarimo įgyvendinimo poveikį darniam Šalių vystymuisi;

                              f)

                              aptaria ir imasi visų veiksmų, kuriais skatinama Susitarimo Šalių prekyba, investicijos ir verslo galimybės;

                              g)

                              aptaria visus su Susitarimu susijusius klausimus bei visas kitas problemas, galinčias kliudyti siekti juo nustatytų tikslų;

                  2.

                  vystomojo bendradarbiavimo srityje:

                              a)

                              užtikrina nuostatų, susijusių su vystomuoju bendradarbiavimu, patenkančiu į Susitarimo taikymo sritį, taikymą;

                              b)

                              drauge su kitais partneriais stebi ir koordinuoja Susitarime nustatytų bendradarbiavimo nuostatų įgyvendinimą;

                              c)

                              periodiškai persvarsto Susitarime nustatytus bendradarbiavimo prioritetus ir prireikus teikia rekomendacijas dėl naujų prioritetų įtraukimo;

                              d)

                              užtikrina prie Susitarimo pridėto Bendro rekomendacinio dokumento įgyvendinimą.

            II SKYRIUS
      STRUKTŪRA
      2 straipsnis
      Sudėtis ir pirmininkavimas
      1.   EPS komitetą sudaro Europos Sąjungos Tarybos ir Europos Komisijos atstovai ir Kamerūno Respublikos ministerijų atstovai arba vyresnieji pareigūnai.
      2.   Šiose darbo tvarkos taisyklėse vartojamo termino „Šalys“ apibrėžtis atitinka Susitarimo 95 straipsnyje pateiktą apibrėžtį.
      3.   EPS komitetui po 12 mėnesių paeiliui pirmininkauja Europos Sąjungos atstovas ir Kamerūno Respublikos atstovas. Pirmasis pirmininkavimo laikotarpis prasideda pirmojo EPS komiteto posėdžio dieną ir baigiasi kitų metų gruodžio 31 d. Pirmą kartą pirmininkauja Kamerūno Respublikos atstovas.
      3 straipsnis
      Stebėtojai
      1.   Centrinės Afrikos ekonominės ir pinigų bendrijos (CEMAC) komisijos ir Centrinės Afrikos valstybių ekonominės bendrijos (ECCAS) Generalinio sekretoriato nariai kviečiami dalyvauti EPS komiteto posėdžiuose stebėtojų teisėmis.
      2.   Šalys gali nuspręsti į EPS komiteto posėdžius stebėtojų teisėmis pakviesti pilietinės visuomenės ir privačiojo sektoriaus atstovus, ekspertus ar kitus jų nurodytus asmenis.
      3.   EPS komitetas gali nuspręsti į tam tikrus posėdžius ypač opiais klausimais bei priimant EPS komiteto sprendimus stebėtojų nekviesti.
      4 straipsnis
      Sekretoriatas
      Europos Komisija Europos Sąjungos vardu ir Kamerūno Respublika paeiliui po 12 mėnesių užtikrina EPS komiteto sekretoriaus pareigų atlikimą. Šie laikotarpiai sutampa su pirmininkavimo EPS komitetui laikotarpiais.
      5 straipsnis
      Pakomitečiai
      Tam, kad EPS komitetas tinkamai vykdytų savo įgaliojimus, jis gali įsteigti sau pavaldžius pakomitečius konkretiems su Susitarimu susijusiems klausimams spręsti. Šiuo tikslu EPS komitetas nusprendžia dėl pakomitečių sudėties ir užduočių.
      III SKYRIUS
      VEIKIMAS
      6 straipsnis
      Sprendimai ir rekomendacijos
      1.   Sprendimus ir rekomendacijas EPS komitetas priima bendru sutarimu.
      2.   EPS komitetas gali nuspręsti bet kokį su Susitarimu susijusį ir AKR valstybėms bei Europos Sąjungai aktualų bendro pobūdžio klausimą pateikti AKR ir ES ministrų tarybai, kaip nustatyta Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (toliau – Kotonu susitarimas) 15 straipsnyje.
      3.   Jei abi Šalys susitaria, laikotarpiu tarp posėdžių EPS komitetas sprendimus ar rekomendacijas gali priimti laikydamasis rašytinės procedūros. Rašytinė procedūra yra Šalių keitimasis raštais.
      4.   EPS komiteto sprendimuose arba rekomendacijose nurodomi pavadinimai „Sprendimas“ ar „Rekomendacija“, serijos numeris, jų priėmimo data ir jų turinys. Kiekviename sprendime nurodoma jo įsigaliojimo data.
      5.   EPS komiteto priimtų sprendimų ir rekomendacijų tikrumą Europos Sąjungos vardu tvirtina Europos Komisijos atstovas ir Kamerūno Respublikos atstovas.
      6.   Sprendimai ir rekomendacijos Šalims siunčiami kaip EPS komiteto dokumentai.
      7 straipsnis
      Korespondencija
      1.   Visa EPS komitetui skirta korespondencija siunčiama EPS komiteto sekretoriatui.
      2.   Sekretoriatas užtikrina, kad EPS komitetui adresuota korespondencija būtų perduodama komiteto pirmininkui ir, jei reikia, išplatinama kiekvienos Šalies koordinavimo centre, nurodytame Susitarimo 92 straipsnyje, kaip šių darbo tvarkos taisyklių 10 straipsnyje nurodyti dokumentai.
      3.   EPS komiteto pirmininko korespondenciją sekretoriatas siunčia kiekvienos Šalies koordinavimo centrui ir, jei reikia, ją platina kitiems EPS komiteto nariams kaip šių darbo tvarkos taisyklių 10 straipsnyje nurodytus dokumentus.
      8 straipsnis
      Posėdžiai
      1.   EPS komitetas posėdžiauja reguliariai (ne rečiau kaip kas metus) ir, jei Šalys kartu sutaria, rengia neeilinius posėdžius, kai to reikalauja aplinkybės.
      2.   Kiekvienas EPS komiteto posėdis vyksta Šalių sutartoje vietoje ir sutartu laiku.
      3.   Kvietimus į EPS posėdžius teikia pirmininkaujanti Šalis, pasikonsultavusi su kita Šalimi.
      4.   Kvietimai išsiunčiami ne vėliau kaip prieš penkiolika dienų prieš kiekvieną posėdį.
      9 straipsnis
      Delegacijos
      Prieš kiekvieną posėdį EPS komiteto pirmininkas informuojamas apie numatytą Europos Sąjungos, Kamerūno Respublikos delegacijų sudėtį bei apie stebėtojus.
      10 straipsnis
      Dokumentai
      Kai EPS komiteto svarstymai grindžiami rašytiniais patvirtinamaisiais dokumentais, sekretoriatas tokius dokumentus sunumeruoja ir ne vėliau kaip likus keturiolikai dienų iki posėdžio pradžios išplatina kaip EPS komiteto dokumentus.
      11 straipsnis
      Posėdžių darbotvarkės
      1.   Remdamasis Šalių pateiktais pasiūlymais, EPS komiteto sekretoriatas sudaro preliminarią kiekvieno posėdžio darbotvarkę. EPS komiteto sekretoriatas ją persiunčia kiekvienos Šalies koordinavimo centrui ne vėliau kaip likus penkiolikai dienų iki posėdžio pradžios.
      2.   Į preliminarią darbotvarkę įtraukiami klausimai, dėl kurių įtraukimo į darbotvarkę sekretoriatas gavo prašymą ne vėliau kaip likus dvidešimt vienai dienai iki posėdžio pradžios, tačiau klausimai į preliminarią darbotvarkę neįtraukiami, jei iki minėtos preliminarios darbotvarkės išsiuntimo dienos sekretoriatas negauna juos pagrindžiančių dokumentų.
      3.   EPS komitetas tvirtina darbotvarkę kiekvieno posėdžio pradžioje. Šalims susitarus, į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.
      4.   Šalių sutarimu EPS komiteto pirmininkas į EPS komiteto posėdžius gali kviesti ekspertus, kad šie suteiktų informacijos konkrečiais klausimais.
      5.   Šalims pritarus sekretorius gali sutrumpinti 1 ir 2 dalyse nurodytus terminus, siekdamas atsižvelgti į aplinkybes konkrečiu atveju.
      12 straipsnis
      Protokolai
      1.   Po kiekvieno posėdžio parengiama posėdžio išvadų santrauka, kurią pasirašo EPS komiteto nariai.
      2.   Sekretoriatas per du mėnesius parengia kiekvieno posėdžio protokolo projektą.
      3.   Protokole paprastai apibendrinamas kiekvienas darbotvarkės punktas, ir, atitinkamais atvejais, nurodoma:

                  a)

                  visi EPS komitetui pateikti dokumentai;

                  b)

                  bet koks pareiškimas, kurį įtraukti paprašė EPS komiteto narys;

                  c)

                  priimti sprendimai, pateiktos rekomendacijos, pareiškimai, dėl kurių sutarta; ir konkrečiais klausimais priimtos išvados.

            4.   Protokole taip pat turi būti pateiktas posėdyje dalyvavusių EPS komiteto narių sąrašas, juos lydėjusių delegacijų narių sąrašas ir posėdyje dalyvavusių stebėtojų sąrašas.
      5.   Per du mėnesius nuo posėdžio dienos abi Šalys raštu patvirtina protokolą. Kai protokolas patvirtinamas, sekretoriatas pasirašo du protokolo egzempliorius ir kiekviena Šalis gauna po vieną šių patvirtintų dokumentų egzempliorių.
      13 straipsnis
      Viešumas
      1.   Jeigu Šalys nenusprendė kitaip, EPS komiteto posėdžiai yra uždari.
      2.   Kiekviena Šalis gali spręsti, ar skelbti EPS komiteto sprendimus savo atitinkamuose oficialiuosiuose leidiniuose.
      IV SKYRIUS
      BAIGIAMOSIOS NUOSTATOS
      14 straipsnis
      Kalbų vartojimo tvarka
      1.   EPS komiteto darbo kalbos yra bendros oficialiosios Šalių kalbos.
      2.   Svarstydamas ir priimdamas sprendimus ir rekomendacijas EPS komitetas remiasi dokumentais ir pasiūlymais, parengtais viena iš 1 dalyje nurodytų kalbų.
      15 straipsnis
      Išlaidos
      1.   Kiekviena Šalis padengia visas dėl dalyvavimo EPS komiteto posėdžiuose patirtas išlaidas: darbuotojų, kelionės ir pragyvenimo išlaidas bei pašto ir telekomunikacijų išlaidas.
      2.   Posėdžių organizavimo ir dokumentų dauginimo išlaidas apmoka posėdį rengianti Šalis.
      3.   Vertimo žodžiu paslaugų teikimo per posėdžius ir sprendimų bei rekomendacijų vertimo į bet kurią EPS komiteto darbo kalbą išlaidas apmoka posėdį rengianti Šalis. Vertimo žodžiu paslaugų teikimo per posėdžius ir sprendimų bei rekomendacijų vertimo į kitas oficialias Europos Sąjungos kalbas apmoka Europos Sąjunga.
      16 straipsnis
      Darbo tvarkos taisyklių dalinis keitimas
      Šios darbo tvarkos taisyklės gali būti iš dalies keičiamos EPS komiteto sprendimu pagal 6 straipsnio 1 dalį.


title: 1991 m. lapkričio 11 d. Tarybos ir valstybių narių vyriausybių atstovų, susirinkusių į tarybą, sprendimas, sustabdantis Europos bendrijos, jos valstybių narių ir Jugoslavijos Socialistinės Federacinės Respublikos susitarimų taikymą

text:
Svarbus teisinis pranešimas

|

41991D0586

Oficialusis leidinys L 315 , 15/11/1991 p. 0047 - 0047 specialusis leidimas suomių kalba: skyrius 11 tomas 18 p. 0178  specialusis leidimas švedų kalba: skyrius 11 tomas 18 p. 0178

		Tarybos ir valstybių narių vyriausybių atstovų, susirinkusių į tarybą, sprendimas,1991 m. lapkričio 11 d.sustabdantis Europos bendrijos, jos valstybių narių ir Jugoslavijos Socialistinės Federacinės Respublikos susitarimų taikymą(91/586/EAPB, EEB)EUROPOS BENDRIJŲ TARYBA IR EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI, SUSIRINKĘ Į TARYBĄ,kadangi Europos Bendrija ir jos valstybės narės yra sudariusios su Jugoslavijos Socialistinės Federacinės Respublika bendradarbiavimo susitarimą ir su juo susijusius protokolus bei instrumentus, taip pat Susitarimą dėl EAPB produktų;kadangi 1991 m. spalio 5 ir 28 d. deklaracijose Europos Bendrija ir jos valstybės narės, susirinkusios Europos politinio bendradarbiavimo sistemoje, atkreipė dėmesį į krizę Jugoslavijoje; kadangi rezoliucijoje 713 (1991 m.) Jungtinių Tautų Saugumo taryba išreiškė susirūpinimą, kad ši besitęsianti padėtis kelia grėsmę tarptautinei taikai ir saugumui;kadangi dėl priešiškų veiksmų ir jų pasekmių Jugoslavijos Respublikų tarpusavio ir Jugoslavijos Respublikų ir Bendrijos ekonominiams ir prekybos santykiams, iš esmės pasikeičia sąlygos, kuriomis buvo sudarytas Europos ekonominės bendrijos ir Jugoslavijos Socialistinės Federacinės Respublikos susitarimas [1] ir jo protokolai, taip pat Susitarimas dėl Europos anglių ir plieno bendrijos; kadangi dėl to iškyla abejonės dėl tokių susitarimų ir protokolų taikymo;kadangi nebuvo paisoma Europos Bendrijos ir jos valstybių narių, susirinkusių Europos politinio bendradarbiavimo sistemoje 1991 m. spalio 6 d. Harzuilense, kreipimosi laikytis 1991 m. spalio 4 d. Hagoje pasiekto paliaubų susitarimo;kadangi 1991 m. spalio 6 d. deklaracijoje Europos Bendrija ir jos valstybės narės, susirinkusios Europos politinio bendradarbiavimo sistemoje, paskelbė apie savo sprendimą nutraukti Bendrijos ir Jugoslavijos susitarimus, jei nebūtų laikomasi 1991 m. spalio 4 d. Hagoje konflikto šalių pasiekto susitarimo, dalyvaujant Europos Bendrijų Tarybos pirmininkui ir Konferencijos dėl Jugoslavijos pirmininkui;kadangi Bendrija pradėjo būtinas procedūras minėtiems susitarimams denonsuoti,NUSPRENDĖ:1. Pirmiau minėtų susitarimų taikymas yra nedelsiant sustabdomas.2. Šis sprendimas skelbiamas Europos Bendrijų oficialiajame leidinyje.Priimta Briuselyje, 1991 m. lapkričio 11 d.PirmininkasH. J. Simons[1] OL Nr. L 41, 1983 2 14, p. 1.--------------------------------------------------


title: 2015 m. liepos 10 d. Komisijos sprendimas dėl Europos mokslinių tyrimų tarybos Mokslo tarybos tam tikrų narių skyrimo

text:
11.7.2015

               LT

               Europos Sąjungos oficialusis leidinys

               C 227/2

         KOMISIJOS SPRENDIMAS
   2015 m. liepos 10 d.
   dėl Europos mokslinių tyrimų tarybos Mokslo tarybos tam tikrų narių skyrimo
   (2015/C 227/02)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 3 d. Tarybos sprendimą 2013/743/ES dėl specialiosios programos, kuria įgyvendinama bendroji mokslinių tyrimų ir inovacijų programa „Horizontas 2020“ (2014–2020 m.), sukūrimo ir kuriuo panaikinami sprendimai 2006/971/EB, 2006/972/EB, 2006/973/EB, 2006/974/EB ir 2006/975/EB (1), ypač į jo 7 straipsnio 1 dalį,
   kadangi:

               (1)

               Sprendimu C(2013) 8915 (2) (vėliau iš dalies pakeistu Sprendimu C(2015) 58 (3)) Komisija įsteigė Europos mokslinių tyrimų tarybą (toliau – EMTT), kuri veiklą vykdys 2014 m. sausio 1 d.–2020 m. gruodžio 31 d. ir bus priemonė I dalyje „Pažangus mokslas“ numatytiems veiksmams, susijusiems su Sprendimo 2013/743/ES 3 straipsnio 1 dalies a punkte nurodytu konkrečiu tikslu „Europos mokslinių tyrimų taryba (EMTT)“, vykdyti;

               (2)

               EMTT sudaro Sprendimo 2013/743/ES 7 straipsnyje numatyta nepriklausoma Mokslo taryba ir to paties sprendimo 8 straipsnyje numatyta tikslinė įgyvendinimo struktūra;

               (3)

               pagal Sprendimo C(2013) 8915 2 straipsnio 1 dalį Mokslo tarybą sudaro EMTT pirmininkas ir 21 kitas narys;

               (4)

               pagal Sprendimo 2013/743/ES 7 straipsnio 1 dalies trečią pastraipą Mokslo tarybos nariai skiriami ne ilgesnei kaip ketverių metų kadencijai, kurią galima vieną kartą pratęsti. Jie turėtų būti skiriami taip, kad būtų užtikrintas Mokslo tarybos veiklos nepertraukiamumas;

               (5)

               tam tikrų Mokslo tarybos narių kadencija baigėsi 2014 m. gruodžio 31 d., todėl reikia atnaujinti Mokslo tarybos sudėtį;

               (6)

               pagal Sprendimo 2013/743/ES 7 straipsnio 1 dalies antrą pastraipą Mokslo tarybos narius skiria Komisija, laikydamasi nepriklausomos ir skaidrios tų narių atrankos tvarkos, kuriai pritarė Mokslo taryba, taip pat pasitarusi su mokslo bendruomene ir pateikusi ataskaitą Europos Parlamentui bei Tarybai. Šiuo tikslu įsteigtas nuolatinis būsimų Mokslo tarybos narių atrankos komitetas. Atrankos komitetas pateikė Komisijai rekomendacijas dėl Mokslo tarybos narių pakeitimo ir paskyrimo kitai kadencijai, ir į tas rekomendacijas atsižvelgta,

         NUSPRENDĖ:
   1 straipsnis
   EMTT Mokslo tarybos nare antrai kadencijai, kuri baigsis 2019 m. birželio 30 d, skiriama Isabelle Vernos.
   EMTT Mokslo tarybos nare pirmai kadencijai, kuri baigsis 2019 m. birželio 30 d, skiriama Margaret Buckingham.
   EMTT Mokslo tarybos nariu pirmai kadencijai, kuri baigsis 2019 m. birželio 30 d, skiriamas Michaelas Krameris.
   EMTT Mokslo tarybos nariu pirmai kadencijai, kuri baigsis 2019 m. birželio 30 d, skiriamas Micalis Silvio.
   2 straipsnis
   Šis sprendimas įsigalioja 2015 m. liepos 1 d.

      Priimta Briuselyje 2015 m. liepos 10 d.

            Komisijos vardu

         Carlos MOEDAS

            Komisijos narys

      (1)  OL L 347, 2013 12 20, p. 965.

      (2)  2013 m. gruodžio 12 d. Komisijos sprendimas C(2013) 8915, kuriuo įsteigiama Europos mokslinių tyrimų taryba (OL C 373, 2013 12 20, p. 23).

      (3)  2015 m. vasario 17 d. Komisijos sprendimas C(2015) 58, kuriuo iš dalies keičiamas Sprendimas C(2013) 8915, kuriuo įsteigiama Europos mokslinių tyrimų taryba (OL C 58, 2015 2 18, p. 3).


title: 2008/461/EB: 2008 m. birželio 16 d. Tarybos sprendimas dėl Ispanijai atstovaujančio Regionų komiteto pakaitinio nario skyrimo

text:
19.6.2008

               LT

               Europos Sąjungos oficialusis leidinys

               L 160/32

      TARYBOS SPRENDIMAS

   2008 m. birželio 16 d.
   dėl Ispanijai atstovaujančio Regionų komiteto pakaitinio nario skyrimo
   (2008/461/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1)

               (2)

               Pasibaigus Pedro MOYA MILANÉS įgaliojimams tapo laisva pakaitinio nario vieta,

         NUSPRENDĖ:
   1 straipsnis
   Enrique OJEDA VILA, Secretario General de Acción Exterior, Andalucía, skiriamas Regionų komiteto pakaitiniu nariu likusiam kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. birželio 16 d.

            Tarybos vardu

            Pirmininkas

         D. RUPEL

      (1)  OL L 56, 2006 2 25, p. 75.


title: 2009 m. spalio 2 d. Sprendimas Nr. S4 dėl išlaidų kompensavimo tvarkos Europos Parlamento ir Tarybos reglamento (EB) Nr. 883/2004 35 ir 41 straipsniams įgyvendinti Tekstas svarbus EEE ir EB bei Šveicarijos susitarimui

text:
24.4.2010

               LT

               Europos Sąjungos oficialusis leidinys

               C 106/52

         SPRENDIMAS Nr. S4
   2009 m. spalio 2 d.
   dėl išlaidų kompensavimo tvarkos Europos Parlamento ir Tarybos reglamento (EB) Nr. 883/2004 35 ir 41 straipsniams įgyvendinti
   (Tekstas svarbus EEE ir EB bei Šveicarijos susitarimui)
   2010/C 106/17
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio a dalį, pagal kurią Administracinė komisija yra atsakinga už administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 35 ir 41 straipsnius,
   atsižvelgdama į Reglamento (EB) Nr. 987/2009 66–68 straipsnius,
   kadangi:

               (1)

               Išmokų natūra, kurias vienos valstybės narės įstaiga teikia kitos valstybės narės įstaigos vardu, išlaidos turi būti visiškai kompensuojamos.

               (2)

               Atsiskaitymai tarp įstaigų, jeigu nesusitarta kitaip, turi būti vykdomi greitai ir veiksmingai, siekiant išvengti neapmokėtų kompensuotinų išlaidų kaupimosi per ilgesnį laiką.

               (3)

               Neapmokėtų kompensuotinų išlaidų kaupimasis gali pakenkti veiksmingai Bendrijos sistemos veiklai ir pažeisti asmenų teises.

               (4)

               Administracinės komisijos sprendimu Nr. S1 (3) nuspręsta, kad buvimo vietos įstaigai kompensuojamos sveikatos priežiūros paslaugų, suteiktų pagal galiojančią Europos sveikatos draudimo kortelę, išlaidos.

               (5)

               Dėl bendrai sutartos gerosios patirties atsiskaitymas tarp įstaigų taptų greitesnis ir veiksmingesnis.
               Laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,

         NUSPRENDĖ:
   A.   Kompensavimas remiantis faktinėmis išlaidomis (Reglamento (EB) Nr. 987/2009 62 straipsnis)

               1.

               Įstaiga, prašanti kompensuoti faktines išlaidas, pateikia reikalavimą ne vėliau nei Reglamento (EB) Nr. 987/2009 (toliau – įgyvendinimo reglamentas) 67 straipsnio 1 dalyje nurodytas terminas. Reikalavimą gavusi įstaiga užtikrina, kad nedelsdama atsiskaitys pagal pateiktą prašymą iki įgyvendinimo reglamento 67 straipsnio 5 dalyje nurodyto termino.

               2.

               Reikalavimas kompensuoti išmokas, skirtas pagal galiojančią Europos sveikatos draudimo kortelę (ESDK), ESDK pakeičiantį dokumentą ar bet kurį kitą teisę į išmokas patvirtinantį dokumentą, gali būti atmestas ir grąžintas išmokas mokančiai įstaigai tuo atveju, jei reikalavimas yra, pvz.:

                           —

                           nevisiškai ir (arba) neteisingai užpildytas,

                           —

                           susijęs su išmokomis, kurios nebuvo skirtos išmokų gavėjui ESDK arba teisę į išmokas patvirtinančio dokumento galiojimo metu.

                     Reikalavimas negali būti atmestas remiantis tuo, kad asmens draudimas įstaigoje, kuri išdavė ESDK arba teisę į išmokas patvirtinantį dokumentą, baigė galioti, jei išmokos gavėjui buvo skirtos pateikto dokumento galiojimo laikotarpiu.
               Įstaiga, privalanti kompensuoti pagal ESDK skirtų išmokų išlaidas, gali kreiptis į įstaigą, kurioje asmuo yra teisėtai užsiregistravęs išmokų skyrimo laikotarpiu, kad ši kompensuotų pirmajai įstaigai tų išmokų išlaidas, arba, jei asmuo neturėjo teisės naudotis ESDK, išsiaiškinti šį klausimą su pačiu asmeniu.

               3.

               Už išmokų mokėjimą atsakinga įstaiga gali nesvarstyti reikalavimo, jei jis susijęs su Reglamento (EB) Nr. 883/2004 19 straipsnio ir 27 straipsnio 1 dalies laikymusi, išskyrus atvejus, kai yra pagrįstų priežasčių manyti, kad buvo piktnaudžiaujama, kaip apibrėžiama pagal Europos Bendrijų Teisingumo Teismo praktiką (4). Todėl už išmokų mokėjimą atsakinga įstaiga privalo priimti informaciją, kuria yra pagrįstas reikalavimas ir kompensuoti reikalavime nurodytą sumą. Tuo atveju, jei kyla įtarimas kad buvo piktnaudžiauta, už išmokų mokėjimą atsakinga institucija remdamasi atitinkamomis priežastimis, gali atmesti reikalavimą, kaip numatyta pagal įgyvendinimo reglamento 67 straipsnio 5 dalį.

               4.

               Taikant 2 ir 3 punktus, jei už išmokų mokėjimą atsakingai įstaigai kyla abejonių dėl reikalavimą pagrindžiančių faktų teisingumo, išmokas mokanti įstaiga privalo persvarstyti, ar reikalavimas buvo tinkamai pateiktas ir, prireikus, jį atsiimti arba perskaičiuoti reikalavime nurodytą sumą.

               5.

               Po įgyvendinimo reglamento 67 straipsnio 1 dalyje nurodyto termino pateiktas reikalavimas nesvarstomas.

         B.   Kompensavimas remiantis fiksuotais dydžiais (įgyvendinimo reglamento 63 straipsnis)

               6.

               Įgyvendinimo reglamento 64 straipsnio 4 dalyje nurodytas sąrašas pateikiamas už išmokų mokėjimą atsakingos valstybės narės susižinojimo tarnybai iki metų, einančių po ataskaitinių metų, pabaigos, ir tuo sąrašu pagrįsti reikalavimai nedelsiant pateikiami tai pačiai įstaigai po metinių fiksuotų dydžių vienam asmeniui paskelbimo Europos Sąjungos oficialiajame leidinyje, tačiau ne vėliau nei įgyvendinimo reglamento 67 straipsnio 2 dalyje nurodytas terminas.

               7.

               Išmokas mokanti įstaiga už išmokų mokėjimą atsakingai įstaigai nedelsdama pateikia prašymus, susijusius su atitinkamais kalendoriniais metais.

               8.

               Už išmokų mokėjimą atsakinga įstaiga, gavusi fiksuotais dydžiais pagrįstą reikalavimą dėl kompensavimo, užtikrina, kad nedelsdama atsiskaitys pagal pateiktą reikalavimą iki įgyvendinimo reglamento 67 straipsnio 5 dalyje nurodyto termino.

               9.

               Po įgyvendinimo reglamento 67 straipsnio 2 dalyje nurodyto termino pateiktas reikalavimas nesvarstomas.

               10.

               Fiksuotais dydžiais pagrįstas reikalavimas dėl kompensavimo gali būti atmestas ir grąžintas išmokas mokančiai įstaigai tuo atveju, jei reikalavimas yra, pvz.:

                           —

                           nevisiškai ir (arba) neteisingai užpildytas,

                           —

                           susijęs su terminu, kuris nėra numatytas registracijoje pagal galiojantį teisę į išmokas patvirtinantį dokumentą.

               11.

               Jei už išmokų mokėjimą atsakingai įstaigai kyla abejonių dėl reikalavimą pagrindžiančių faktų teisingumo, išmokas mokanti įstaiga privalo persvarstyti, ar sąskaita buvo tinkamai išduota ir, prireikus, ją atsiimti arba perskaičiuoti reikalavime nurodytą sumą.

         C.   Išankstiniai daliniai mokėjimai pagal įgyvendinimo reglamento 68 straipsnį

               12.

               Mokant įgyvendinimo reglamento 68 straipsnyje nustatytą išankstinį dalinį mokėjimą, mokėtina suma atskirai nustatoma faktinėmis išlaidomis pagrįstiems reikalavimams (įgyvendinimo reglamento 67 straipsnio 1 dalis) ir fiksuotais dydžiais pagrįstiems reikalavimams (įgyvendinimo reglamento 67 straipsnio 2 dalis).

         D.   Bendradarbiavimas ir keitimasis informacija

               13.

               Įstaigos turėtų užtikrinti tinkamą bendradarbiavimą ir elgtis taip, tarsi įgyvendintų savo teisės aktus.

         E.   Įsigaliojimas

               14.

               Šis sprendimas skelbiamas Europos Sąjungos oficialiajame leidinyje. Jis taikomas nuo įgyvendinimo reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Lena MALMBERG

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.

      (3)  Žr. šio Oficialiojo leidinio p. 23.

      (4)  2005 m. balandžio 12 d. Sprendimas byloje Annette Keller įpėdiniai prieš Instituto Nacional de la Seguridad Social (INSS) ir Instituto Nacional de Gestión Sanitaria (Ingesa), C-145/3 Rink. 2005, p. I-02529.


title: 2015 m. rugsėjo 18 d. Tarybos sprendimas (ES) 2015/1573, kuriuo skiriami Regionų komiteto Nyderlandams atstovaujantys keturi nariai ir Nyderlandams atstovaujantys penki pakaitiniai nariai

text:
22.9.2015

               LT

               Europos Sąjungos oficialusis leidinys

               L 245/10

         TARYBOS SPRENDIMAS (ES) 2015/1573
   2015 m. rugsėjo 18 d.
   kuriuo skiriami Regionų komiteto Nyderlandams atstovaujantys keturi nariai ir Nyderlandams atstovaujantys penki pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus R.E. (Ralph) DE VRIES, A. (Bert) GIJSBERTS, W.H. (Hester) MAIJ ir B.S. (Bote) WILPSTRA kadencijai tapo laisvos keturios Regionų komiteto narių vietos;

               (3)

               pasibaigus H. (Henk) BRINK, J.H.J. (Hans) KONST, E.M. (Elvira) SWEET ir Dr J.M.E. (Annemieke) TRAAG kadencijai tapo laisvos keturios Regionų komiteto pakaitinių narių vietos;

               (4)

               T.J.S.M. BOVENS paskyrus Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2020 m. sausio 25 d. Regionų komiteto nariais skiriami:

               —

               J.A. (John) JORRITSMA, Commissaris van de Koning in Fryslân,

               —

               Th.J.F.M. (Theo) BOVENS, Commissaris van de Koning in Limburg,

               —

               M.A. (Michiel) SCHEFFER, Gedeputeerde in Gelderland,

               —

               C.J. (Cees) LOGGEN, Gedeputeerde in Noord-Holland.

         2 straipsnis
   Likusiam kadencijos laikui iki 2020 m. sausio 25 d. Regionų komiteto pakaitiniais nariais skiriami:

               —

               N. (Nienke) HOMAN, Gedeputeerde in Groningen,

               —

               A. (Ard) VAN DER TUUK, Gedeputeerde in Drenthe,

               —

               D.J.E. (Erik) LIEVERS, Gedeputeerde in Overijssel,

               —

               A.M.A. (Mariëtte) PENNARTS-POUW, Gedeputeerde in Utrecht,

               —

               M.A. (Michiel) RIJSBERMAN, Gedeputeerde in Flevoland.

         3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. rugsėjo 18 d.

            Tarybos vardu

            Pirmininkė

         C. DIESCHBOURG

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.


title: 2007 m. spalio 15 d. Tarybos sprendimas dėl Darbuotojų saugos ir sveikatos patariamojo komiteto Italijai atstovaujančių narių ir pakaitinių narių skyrimo

text:
24.10.2007

               LT

               Europos Sąjungos oficialusis leidinys

               C 249/6

      TARYBOS SPRENDIMAS

   2007 m. spalio 15 d.
   dėl Darbuotojų saugos ir sveikatos patariamojo komiteto Italijai atstovaujančių narių ir pakaitinių narių skyrimo
   (2007/C 249/07)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 202 straipsnį,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių vyriausybių Tarybai pateiktą kandidatų sąrašą,
   kadangi:

               (1)

               2007 m. vasario 27 d. sprendimu (2) laikotarpiui nuo 2007 m. kovo 1 d. iki 2010 m. vasario 28 d. Taryba paskyrė Darbuotojų saugos ir sveikatos patariamojo komiteto narius ir pakaitinius narius, išskyrus Italijai atstovaujančius narius ir pakaitinius narius.

               (2)

               Italijos Vyriausybė pateikė kandidatūras šioms vietoms užimti,

         NUSPRENDĖ:
   Vienintelis straipsnis
   Darbuotojų saugos ir sveikatos patariamojo komiteto nariais ir pakaitiniais nariais laikotarpiui iki 2010 m. vasario 28 d. skiriami:
   I.   VYRIAUSYBĖS ATSTOVAI

               Narė

               Pakaitiniai nariai

               Lea BATTISTONI

               Lorenzo FANTINI
               Mario ALVINO

         II.   DARBUOTOJŲ ORGANIZACIJŲ ATSTOVAI

               Narys

               Pakaitinės narės

               Diego ALHAIQUE

               Cinzia FRASCHERI
               Gabriella GALLI

         III.   DARBDAVIŲ ORGANIZACIJŲ ATSTOVAI

               Narys

               Pakaitiniai nariai

               Luigi CASANO

               Walter REGIS
               Giorgio RUSSOMANNO

      Priimta Liuksemburge, 2007 m. spalio 15 d.

            Tarybos vardu

            Pirmininkas

         L. AMADO

      (1)  OL C 218, 2003 9 13, p. 1.

      (2)  OL L 64, 2007 3 2, p. 30.


title: 2008/114/EB,Euratomas: 2008 m. vasario 12 d. Tarybos sprendimas, nustatantis Euratomo tiekimo agentūros įstatus

text:
15.2.2008

               LT

               Europos Sąjungos oficialusis leidinys

               L 41/15

      TARYBOS SPRENDIMAS

   2008 m. vasario 12 d.
   nustatantis Euratomo tiekimo agentūros įstatus
   (2008/114/EB, Euratomas)
   EUROPOS SAJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 54 straipsnio antrą pastraipą,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Sutarties II antraštinės dalies 6 skyriuje numatyta įsteigti Euratomo tiekimo agentūrą (toliau – Agentūra) ir nustatytos jos užduotys bei įpareigojimai užtikrinant reguliarų ir teisingą branduolinių medžiagų tiekimą Europos Sąjungos vartotojams. Agentūros įstatai buvo priimti 1958 m. lapkričio 6 d. (2). Atsižvelgiant į padidėjusį Europos Sąjungos valstybių narių skaičių, taip pat į poreikį Agentūrai taikyti modernias finansines nuostatas ir nustatyti jos būstinės vietą, šie įstatai turėtų būti panaikinti ir pakeisti.

               (2)

               Naujuose įstatuose reikėtų pateikti finansines nuostatas, kurios atitiktų 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3). Tuo pat metu pagal Sutarties 183 straipsnį reikėtų priimti Agentūrai taikomą naują finansinį reglamentą. Reikėtų išlaikyti nuostatas dėl Agentūros kapitalo ir Euratomo sutartyje numatytą galimybę taikyti mokestį už sandorius.

               (3)

               Naujus Agentūros įstatus reikėtų patikslinti atsižvelgiant į tai, kad Europos Sąjunga išsiplėtė. Visų pirma reikėtų pakeisti Agentūros patariamojo komiteto dydį siekiant pagerinti jo veiklą ir veiksmingumą,

         PRIĖMĖ ŠĮ SPRENDIMĄ:
   1 straipsnis
   Priimami priede pateikti Euratomo tiekimo agentūros įstatai.
   2 straipsnis
   1958 m. lapkričio 6 d. Euratomo tiekimo agentūros įstatai panaikinami.
   3 straipsnis
   Sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2008 m. vasario 12 d.

            Tarybos vardu

            Pirmininkas

         A. BAJUK

      (1)  2007 m. lapkričio 13 d. nuomonė (dar nepaskelbta Oficialiajame leidinyje).

      (2)  OL 27, 1958 12 6, p. 534.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB) Nr. 1525/2007 (OL L 343, 2007 12 27, p. 9).

      PRIEDAS
      EURATOMO TIEKIMO AGENTŪROS ĮSTATAI
      1   SKYRIUS
      VIDAUS STRUKTŪRA IR VEIKIMAS
      1 straipsnis
      Tikslai ir uždaviniai
      1.   Euratomo tiekimo agentūra (toliau – Agentūra) siekia, laikantis Sutarties tikslų, vykdyti jai pagal Sutarties II antraštinės dalies 6 skyrių patikėtas užduotis.
      Todėl Agentūra, inter alia,:

                  —

                  perduoda Bendrijai patirtį, teikia informaciją ir patarimus visais su branduolinių medžiagų ir paslaugų rinkos veikimu susijusiais klausimais;

                  —

                  atlieka rinkos stebėsenos vaidmenį stebėdama ir nustatydama rinkos tendencijas, kurios galėtų turėti įtakos Europos Sąjungos branduolinių medžiagų tiekimo ir branduolinių paslaugų teikimo patikimumui;

                  —

                  prašo pagal 11 straipsnį įsteigto Patariamojo komiteto (toliau – Komitetas) teikti patarimus, yra jo remiama ir veikia glaudžiai su juo bendradarbiaudama.

            2.   Pagal Sutarties 62 ir 72 straipsnius Agentūra taip pat gali kaupti branduolinių medžiagų atsargas.
      2 straipsnis
      Teisinis statusas ir būstinė
      1.   Pagal Sutarties 54 straipsnį Agentūra yra juridinis asmuo. Vykdydama savo veiklą Agentūra veikia išskirtinai bendrais interesais. Ji veikia nesiekdama pelno.
      2.   Agentūrai, jos generaliniam direktoriui ir personalui taikomas Protokolas dėl Europos Bendrijų privilegijų ir imunitetų.
      3.   Agentūros būstinė yra Liuksemburge.
      4.   Savo iniciatyva ji gali imtis kitų priemonių savo vidaus struktūrai organizuoti, kurių gali reikėti jos užduotims Bendrijoje ir už jos ribų atlikti.
      5.   Visose valstybėse narėse Agentūra turi didžiausios apimties teisnumą, pagal jų įstatymus suteikiamą juridiniams asmenims. Visų pirma ji gali įsigyti ar valdyti kilnojamąjį ir nekilnojamąjį turtą bei būti teismo proceso šalimi.
      3 straipsnis
      Generalinio direktoriaus pareigos ir įgaliojimai
      1.   Generalinį direktorių skiria Komisija.
      2.   Generalinis direktorius atstovauja Agentūrai. Jis gali perduoti savo įgaliojimus kitiems asmenims. Generalinio direktoriaus įgaliojimų perdavimo taisyklės nustatomos Agentūros vidaus dokumentuose.
      3.   Generalinis direktorius atsako už:

                  —

                  1 straipsnyje nurodytų Agentūros užduočių vykdymo užtikrinimą,

                  —

                  naudojimąsi Agentūros išskirtine teise sudaryti branduolinių medžiagų tiekimo sutartis ir pasirinkimo teise,

                  —

                  visų Agentūros resursų kasdienį administravimą ir valdymą,

                  —

                  Komiteto reguliarų informavimą ir konsultavimąsi su juo visais klausimais Komiteto kompetencijos srityje pagal 13 straipsnio 3 dalį,

                  —

                  Agentūros pajamų ir išlaidų sąmatų projektų parengimą bei jos biudžeto vykdymą,

                  —

                  tyrimų atlikimą ir konkrečių pranešimų, jei jie laikomi būtinais pagal 1 straipsnio 1 dalį, parengimą glaudžiai bendradarbiaujant su Komitetu, bei šių tyrimų ir pranešimų pateikimą Europos Parlamentui, Tarybai ir Komisijai.

            4.   Kiekvienais metais generalinis direktorius, gavęs Komiteto nuomonę, pateikia Europos Parlamentui, Tarybai ir Komisijai praėjusių metų Agentūros veiklos ataskaitą ir kitų metų darbo programą.
      4 straipsnis
      Generalinis direktorius ir personalas
      1.   Agentūros generalinis direktorius ir personalas yra Europos Bendrijų pareigūnai, kuriems taikomi 1968 m. vasario 29 d. Tarybos reglamentas (EEB, Euratomas, EAPB) Nr. 259/68, nustatantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas bei Komisijos pareigūnams laikinai taikomas specialias priemones (1), ir Europos Bendrijų institucijų bendrai priimtos šių tarnybos nuostatų taikymo taisyklės, arba jais tampa. Pareigūnus skiria ir atlyginimą jiems moka Komisija.
      2.   Agentūros generalinis direktorius ir personalas pagal Sutarties 194 straipsnį turi leidimą dirbti su įslaptinta informacija, susijusia su faktais, informacija, žiniomis, dokumentais ar objektais, kuriems taikoma slaptumo lygmenų sistema ir kuriuos jie gauna arba apie kuriuos jiems pranešama.
      5 straipsnis
      Komisijos vykdoma priežiūra
      1.   Agentūros veiklą prižiūri Komisija, kuri gali teikti Agentūrai nurodymus ir turi veto teisę Agentūros sprendimų atžvilgiu.
      2.   Veto teisė nustoja galioti praėjus dešimčiai darbo dienų po to, kai Agentūra priėmė sprendimą, nebent per tą laikotarpį Komisija arba jos atstovas pareiškia išlygą. Komisija arba jos atstovas gali atsisakyti teisės pareikšti tokią išlygą nepasibaigus tam laikotarpiui.
      3.   Jeigu Komisija arba jos atstovas pareiškia išlygą per 2 dalyje nurodytą laikotarpį, Komisija priima galutinį sprendimą ne vėliau kaip per dešimt darbo dienų nuo tos datos, kai buvo pareikšta išlyga.
      4.   Šio straipsnio nuostatos jokiu būdu netrukdo taikyti Sutarties 53 straipsnį.
      5.   Apie bet kokį Agentūros veiksmą ar neveikimo atvejį, kaip nurodyta Sutarties 53 straipsnyje, suinteresuotoji šalis Komisijai gali pranešti per penkiolika darbo dienų nuo pranešimo apie veiksmą ar neveikimo atvejį gavimo, arba – jeigu nebuvo pranešta – per penkiolika darbo dienų nuo paskelbimo. Nesant pranešimo ir paskelbimo, laikotarpis skaičiuojamas nuo tos dienos, kai suinteresuotoji šalis apie tą veiksmą sužinojo.
      2   SKYRIUS
      FINANSINĖS NUOSTATOS
      6 straipsnis
      Finansinė struktūra
      1.   Agentūra yra finansiškai savarankiška. Ji veikia pagal komercijos taisykles savo kompetencijos srityje.
      2.   Agentūra turi teisę bet kuriuo metu savo turtą eurais pakeisti į kitą valiutą, kad galėtų vykdyti finansines ar komercines operacijas, atitinkančias Sutartyje apibrėžtus jos tikslus ir šiuos įstatus.
      Agentūra kiek galima vengia tokio keitimo, jeigu turi grynųjų pinigų arba likvidaus turto reikiama valiuta.
      Siekdama savo tikslų, Agentūra gali vykdyti finansines operacijas naudodama lėšas, kurių jai tuo metu nedelsiant nereikia jos įsipareigojimams vykdyti.
      3.   Agentūra Europos atominės energijos bendrijos vardu ir neviršydama Tarybos nustatytų ribų yra įgaliota sudaryti sutartis dėl lėšų skolinimosi, kurios skiriamos Agentūros užduotims vykdyti.
      4.   Už įsipareigojimus, kuriuos pagal šiuos įstatus prisiima Agentūra, laiduoja Europos atominės energijos bendrija.
      7 straipsnis
      Pajamos ir išlaidos
      1.   Agentūros pajamų ir išlaidų sąmata sudaroma kiekvieniems finansiniams metams ir nurodoma Agentūros biudžete. Finansiniai metai atitinka kalendorinius metus.
      2.   Biudžete turi būti išlaikyta pajamų ir išlaidų pusiausvyra.
      3.   Agentūros pajamas sudaro Bendrijos įnašas, banko palūkanos, įplaukos iš kapitalo ir banko investicijų ir, prireikus, mokesčiai, numatyti Sutarties 54 straipsnyje, bei pasiskolintos lėšos.
      4.   Agentūros išlaidas sudaro administracinės išlaidos, susijusios su Agentūros personalu ir Komitetu, taip pat išlaidos, atsirandančios dėl sutarčių, sudarytų su trečiosiomis šalimis.
      5.   Kiekvienais metais generalinis direktorius parengia kitų finansinių metų Agentūros pajamų ir išlaidų sąmatą. Gavus Komiteto nuomonę, ši sąmata, į kurią įtraukiamas personalo plano projektas, pateikiama Komisijai iki kovo 31 dienos.
      6.   Remdamasi šia sąmata, Komisija preliminariame bendrojo Europos Sąjungos biudžeto projekte numato, jos nuomone, būtinas personalo plano ir subsidijų sumas, įtrauktinas į bendrąjį biudžetą.
      7.   Biudžetinės procedūros metu biudžeto valdymo institucija tvirtina asignavimus Agentūros subsidijai ir priima Agentūros personalo planą, kuris atskirai pateikiamas Komisijos personalo plane.
      8.   Biudžetą tvirtina Komisija. Jis tampa galutinis galutinai patvirtinus Europos Sąjungos bendrąjį biudžetą. Tam tikrais atvejais jis atitinkamai patikslinamas. Agentūros biudžetas skelbiamas jos tinklavietėje.
      9.   Visi Agentūros personalo plano ir biudžeto pakeitimai daromi priimant taisomąjį biudžetą, patvirtinamą ta pačia tvarka kaip ir pradinis biudžetas. Personalo plano pakeitimai teikiami biudžeto valdymo institucijai. Taisomieji biudžetai pateikiami susipažinti Europos Parlamentui ir Tarybai.
      8 straipsnis
      Biudžeto vykdymas, finansinė kontrolė ir finansinės taisyklės
      1.   Agentūros biudžetą vykdo generalinis direktorius.
      2.   Pasibaigus kiekvieniems finansiniams metams, Agentūros apskaitos pareigūnas Agentūros preliminarias finansines ataskaitas pateikia:

                  a)

                  iki kovo 1 d. – Komisijos apskaitos pareigūnui, kad ataskaitas galima būtų konsoliduoti; ir

                  b)

                  iki kitų finansinių metų kovo 31 d. – Audito Rūmams.

            3.   Gavęs Audito Rūmų pastabas dėl Agentūros preliminarių finansinių ataskaitų, generalinis direktorius savo atsakomybe parengia Agentūros galutines finansines ataskaitas ir jas pateikia Komitetui, kad šis pareikštų nuomonę.
      4.   Komitetas pareiškia nuomonę dėl Agentūros galutinių finansinių ataskaitų.
      5.   Iki kitų finansinių metų liepos 1 d. generalinis direktorius pateikia Europos Parlamentui, Tarybai, Komisijai ir Audito Rūmams galutines finansines ataskaitas kartu su Komiteto nuomone.
      6.   Galutinės finansinės ataskaitos skelbiamos Agentūros tinklavietėje.
      7.   Iki rugsėjo 30 d. generalinis direktorius išsiunčia Audito Rūmams atsakymą į pateiktas pastabas.
      8.   Generalinis direktorius Europos Parlamento prašymu pateikia jam visą informaciją, kurios reikia, kad atitinkamų finansinių metų biudžeto įvykdymo patvirtinimo procedūra būtų sklandžiai taikoma.
      9.   Remdamasis kvalifikuota balsų dauguma priimta Tarybos rekomendacija, Europos Parlamentas iki N + 2 metų balandžio 30 d. patvirtina, kad generalinis direktorius N metų biudžetą įvykdė.
      10.   Prireikus Agentūrai taikomas konkretus finansinis reglamentas priimamas vadovaujantis Sutarties 183 straipsniu.
      9 straipsnis
      Kapitalas
      1.   Agentūros kapitalas yra 5 824 000 EUR.
      2.   Kapitalas pasirašomas taip:

                  Belgija

                  EUR

                  192 000

                  Bulgarija

                  EUR

                  96 000

                  Čekija

                  EUR

                  192 000

                  Danija

                  EUR

                  96 000

                  Vokietija

                  EUR

                  672 000

                  Estija

                  EUR

                  32 000

                  Airija

                  EUR

                  32 000

                  Graikija

                  EUR

                  192 000

                  Ispanija

                  EUR

                  416 000

                  Prancūzija

                  EUR

                  672 000

                  Italija

                  EUR

                  672 000

                  Kipras

                  EUR

                  32 000

                  Latvija

                  EUR

                  32 000

                  Lietuva

                  EUR

                  32 000

                  Liuksemburgas

                  EUR

                  —

                  Vengrija

                  EUR

                  192 000

                  Malta

                  EUR

                  —

                  Nyderlandai

                  EUR

                  192 000

                  Austrija

                  EUR

                  96 000

                  Lenkija

                  EUR

                  416 000

                  Portugalija

                  EUR

                  192 000

                  Rumunija

                  EUR

                  288 000

                  Slovėnija

                  EUR

                  32 000

                  Slovakija

                  EUR

                  96 000

                  Suomija

                  EUR

                  96 000

                  Švedija

                  EUR

                  192 000

                  Jungtinė Karalystė

                  EUR

                  672 000

            3.   10 % kapitalo įmoka sumokama, kai valstybė narė tampa Bendrijos nare. Be to, remdamasi Komisijos pasiūlymu Taryba kvalifikuota balsų dauguma gali priimti sprendimą dėl kitų kapitalo dalių mokėjimo. Kapitalo dalies, kurią pareikalauta įmokėti, suma sumokama Agentūrai per trisdešimt dienų nuo to sprendimo priėmimo.
      4.   Dalyvavimas formuojant kapitalą nesuteikia jokios teisės į dividendus arba palūkanas. Teisė į nominalios apmokėto kapitalo dalies sumos grąžinimą suteikiama tik tuo atveju, jei Agentūra likviduojama.
      5.   Visi mokėjimai atliekami eurais.
      10 straipsnis
      Mokesčiai
      Pagal Sutarties 54 straipsnį Agentūra gali imti mokestį už sandorius, kuriuose ji dalyvauja naudodamasi savo pasirinkimo teise arba išskirtine teise sudaryti tiekimo sutartis. Pajamos iš tokio mokesčio naudojamos tik veiklos sąnaudoms padengti.
      Nuostatos dėl šio mokesčio išsamiai išdėstomos įgyvendinimo sprendime. Mokesčio normą, jo vertinimo ir surinkimo būdus Komisija, pasikonsultavusi su Taryba, nustato pagal generalinio direktoriaus pasiūlymą, kurį jis pateikia gavęs Komiteto nuomonę.
      3   SKYRIUS
      PATARIAMASIS KOMITETAS
      11 straipsnis
      Komiteto sudėtis
      1.   Komitetą sudaro nariai iš valstybių narių, kaip nurodyta toliau pateiktoje lentelėje. Tačiau valstybė narė gali nuspręsti nedalyvauti Komitete. Jei narys atsistatydina arba negali eiti savo pareigų, likusiam kadencijos laikotarpiui į tas pareigas paskiriamas kitas asmuo.

                  Belgija

                  2 nariai

                  Bulgarija

                  2 nariai

                  Čekija

                  2 nariai

                  Danija

                  1 narys

                  Vokietija

                  4 nariai

                  Estija

                  1 narys

                  Airija

                  1 narys

                  Graikija

                  2 nariai

                  Ispanija

                  3 nariai

                  Prancūzija

                  4 nariai

                  Italija

                  4 nariai

                  Kipras

                  1 narys

                  Latvija

                  1 narys

                  Lietuva

                  2 nariai

                  Liuksemburgas

                  —

                  Vengrija

                  2 nariai

                  Malta

                  —

                  Nyderlandai

                  2 nariai

                  Austrija

                  2 nariai

                  Lenkija

                  3 nariai

                  Portugalija

                  2 nariai

                  Rumunija

                  3 nariai

                  Slovėnija

                  2 nariai

                  Slovakija

                  2 nariai

                  Suomija

                  2 nariai

                  Švedija

                  2 nariai

                  Jungtinė Karalystė

                  4 nariai.

            2.   Vietos Komitete turėtų būti skiriamos atsižvelgiant į valstybių narių atitinkamą patirtį, kompetenciją ir (arba) veiklą tokiose srityse kaip prekyba branduolinėmis medžiagomis ir branduolinio kuro ciklo paslaugomis ar branduolinės energijos gamyba bei atsižvelgiant į valstybių narių įnašus į Agentūros kapitalą.
      3.   Komiteto narius skiria atitinkamos valstybės narės, atsižvelgdamos į atitinkamą jų patirtį ir kompetenciją prekybos branduolinėmis medžiagomis ir branduolinio kuro ciklo paslaugomis ar branduolinės energijos gamybos srityse arba reguliavimo klausimais, susijusiais su prekyba branduolinėmis medžiagomis ar paslaugomis. Kadencijos trukmė – treji metai. Jie gali būti paskirti kitai kadencijai.
      12 straipsnis
      Pirmininkavimas Komitetui
      1.   Komitetas iš savo narių skiria pirmininką ir du pirmininko pavaduotojus. Šie vykdomieji pareigūnai reprezentuoja Komiteto patirtį ir atstovauja įvairioms suinteresuotosioms pramonės šalims, tiek gamintojams, tiek vartotojams. Jei pirmininkas negali vykdyti savo pareigų, jį pakeičia pagal pareigas vyresnis pavaduotojas.
      2.   Pirmininko ir pavaduotojų kadencija yra treji metai. Jie gali būti paskirti dar vienai kadencijai, o pirmininkas turėtų būti išrenkamas pakaitomis iš Komiteto narių atsižvelgiant į jų skirtingą patirtį pramonės ir administravimo srityse. Pirmininko ar jo pavaduotojo įgaliojimai automatiškai baigia galioti, jei be galimybės atnaujinti baigiasi jo, kaip Komiteto nario, kadencija.
      13 straipsnis
      Komiteto įgaliojimai
      1.   Komitetas padeda Agentūrai vykdyti užduotis pareikšdamas nuomonę bei teikdamas analizes ir informaciją. Ši pagalba taip pat apima pranešimų, tyrimų ir analizių, kuriuos gali tekti rengti pagal 1 straipsnio 1 dalį generalinio direktoriaus atsakomybe, kaip nurodyta 3 straipsnio 3 dalyje, rengimą. Jis tarpininkauja tarp Agentūros ir branduolinės pramonės gamintojų bei vartotojų.
      2.   Su Komitetu galima konsultuotis visais Agentūros kompetencijai priklausančiais klausimais: žodžiu posėdžiuose arba raštu laikotarpiais tarp posėdžių. Komitetas taip pat gali pareikšti nuomonę visais tokiais klausimais ne mažiau kaip trečdalio savo narių iniciatyva.
      3.   Su Komitetu konsultuojamasi ir jis yra sušaukiamas prieš generaliniam direktoriui priimant bet kokį sprendimą šiais klausimais:

                  a)

                  taisyklės, kuriomis reikia vadovautis siekiant suderinti paklausą ir pasiūlą (Sutarties 60 straipsnio šešta pastraipa);

                  b)

                  Agentūros kapitalas, jo didinimas, mažinimas arba tolesnis kapitalo pasirašymas (Sutarties 54 straipsnio ketvirta pastraipa);

                  c)

                  6 straipsnyje nurodytas lėšų skolinimasis;

                  d)

                  Agentūros veiklos sąnaudoms padengti skirto mokesčio už sandorius taikymas (Sutarties 54 straipsnio penkta pastraipa);

                  e)

                  sąlygos, taikomos Agentūrai kaupiant ir panaikinant komercines medžiagų atsargas (Sutarties 72 straipsnio pirma pastraipa);

                  f)

                  8 straipsnyje paminėti finansiniai klausimai, įskaitant Agentūrai skirtą finansinį reglamentą ir Agentūros specialios sąskaitos rengimą, kaip numatyta Sutarties 171 straipsnio 2 dalyje;

                  g)

                  metinė ataskaita, įskaitant rinkos analizę ir kitų metų darbo programą;

                  h)

                  praktikos, kuri draudžiama pagal Sutarties 68 straipsnį, nustatymo kriterijai;

                  i)

                  Agentūros likvidavimas.

            4.   Prireikus generalinis direktorius gali nustatyti terminą, iki kurio Komitetas turi pateikti nuomonę. Šis terminas turi būti ne trumpesnis kaip vienas mėnuo nuo tos dienos, kai Komiteto nariams buvo nusiųstas atitinkamas pranešimas.
      5.   Jeigu per tą laikotarpį Komiteto nuomonės gauti neįmanoma, sprendimą gali priimti generalinis direktorius.
      6.   Generalinio direktoriaus kompetencijai priklausantys ir su šiame straipsnyje nurodytais klausimais susiję sprendimai, priimami tik praėjus dešimčiai darbo dienų po to, kai Komitetas pareiškė nuomonę, jeigu tie sprendimai neatitinka Komiteto nuomonės.
      7.   Komitetas priima savo darbo tvarkos taisykles, kuriose aptariami visi šiuose įstatuose nenumatyti klausimai.
      14 straipsnis
      Komiteto posėdžiai
      1.   Komitetas sušaukiamas:

                  a)

                  kai tai būtina vykdomųjų pareigūnų nuomone ir įprastai du kartus per metus;

                  b)

                  generalinio direktoriau prašymu, visų pirma, kai privaloma konsultuotis su Komitetu pagal 13 straipsnio 3 dalį, ir;

                  c)

                  ne mažiau kaip trečdalio Komiteto narių raštu pateiktu prašymu, kuriame nurodomi į darbotvarkę įtrauktini punktai.
                  Agentūra, bendradarbiaudama su pirmininku, rengia darbotvarkę, kad ją patvirtintų Komitetas.
                  Su darbotvarke susijusius dokumentus Agentūra siunčia visiems Komiteto nariams ne vėliau kaip likus penkiolikai darbo dienų iki posėdžio datos.

            2.   Komiteto posėdžiuose kvorumą sudaro jo narių dauguma. Nuomonės gali būti pareikštos, jei jas patvirtina dauguma posėdyje dalyvaujančių ar atstovaujamų Komiteto narių.
      3.   Kiekvienas Komiteto narys turi vieną balsą. Jei narys negali dalyvauti posėdyje, jis gali raštu paskirti kitą narį balsuoti jo vardu.
      4.   Generalinis direktorius arba jam atstovauti paskirtas asmuo dalyvauja Komiteto posėdžiuose, bet neturi teisės balsuoti. Kiti asmenys, kurie nėra Agentūros darbuotojai, Komiteto posėdžiuose gali dalyvauti tik tuomet, jei pritaria visi dalyvaujantys nariai ir jei laikomasi 5 dalyje nustatyto įpareigojimo.
      5.   Komiteto nariai pagal Sutarties 194 straipsnį privalo laikytis visų faktų, informacijos, žinių arba dokumentų, kuriems taikoma saugumo lygmenų sistema ir kuriuos jie gauna arba apie kuriuos jiems pranešama, slaptumo.
      6.   Generalinis direktorius Komitetui suteikia galimybę naudotis tinkamo sekretoriato, kurio darbuotojų skyrimą tvirtina Komisija, paslaugomis. Sekretoriatas rengia Komiteto, visų pakomitečių ir vykdomųjų pareigūnų posėdžių protokolus. Komiteto veiklos išlaidas dengia Agentūra.
      7.   Agentūra padengia vieno Komiteto nario iš kiekvienos valstybės narės kelionės išlaidas.

         (1)  OL L 56, 1968 3 4, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1558/2007 (OL L 340, 2007 12 22, p. 1).


title: 2014/696/ES: 2014 m. rugsėjo 25 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Rumunijos paraiška „EGF/2012/010 RO/Mechel“ )

text:
8.10.2014

               LT

               Europos Sąjungos oficialusis leidinys

               L 292/12

         EUROPOS PARLAMENTO IR TARYBOS SPRENDIMAS
   2014 m. rugsėjo 25 d.
   dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Rumunijos paraiška „EGF/2012/010 RO/Mechel“)

      (2014/696/ES)

   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (1), ypač į jo 12 straipsnio 3 dalį,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (2), ypač į jo 23 straipsnio antrą pastraipą,
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (3), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (4), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 12 straipsnyje;

               (3)

               2012 m. gruodžio 21 d. Rumunija pateikė paraišką mobilizuoti EGF lėšas dėl darbuotojų atleidimo iš SC Mechel Campia Turzii SA ir vienos tolesnės gamybos grandies įmonės ir iki 2014 m. kovo 4 d. ją papildė išsamesne informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 3 571 150 EUR sumą;

               (4)

               todėl EGF lėšos turėtų būti mobilizuotos finansinei paramai pagal Rumunijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 571 150 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2014 m. rugsėjo 25 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         S. GOZI

      (1)  OL L 406, 2006 12 30, p. 1.

      (2)  OL L 347, 2013 12 20, p. 855.

      (3)  OL L 347, 2013 12 20, p. 884.

      (4)  OL C 373, 2013 12 20, p. 1.


title: 2008/893/EB: 2008 m. lapkričio 17 d. Europos centrinio banko sprendimas, nustatantis bendrų Eurosistemos viešųjų pirkimų sistemą (ECB/2008/17)

text:
29.11.2008

               LT

               Europos Sąjungos oficialusis leidinys

               L 319/76

      EUROPOS CENTRINIO BANKO SPRENDIMAS

   2008 m. lapkričio 17 d.
   nustatantis bendrų Eurosistemos viešųjų pirkimų sistemą
   (ECB/2008/17)
   (2008/893/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos bendrijos steigimo sutartį, ypač į jos 105 ir 106 straipsnius,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 12 straipsnio 1 dalį kartu su 3 straipsnio 1 dalimi, 5, 16 ir 24 straipsniais,
   kadangi:

               (1)

               Vadovaujantis ECBS statuto 12 straipsnio 1 dalimi, Valdančioji taryba nustato gaires ir priima sprendimus, kurie būtini užtikrinant Eurosistemai patikėtų uždavinių atlikimą. Taigi Valdančioji taryba turi teisę priimti sprendimus dėl Eurosistemos uždaviniams atlikti reikalingos pagalbinės veiklos, pavyzdžiui, prekių ir paslaugų viešųjų pirkimų, organizavimo.

               (2)

               Europos bendrijos viešųjų pirkimų teisės aktai leidžia kelių perkančiųjų organizacijų bendrus prekių ir paslaugų viešuosius pirkimus. Šis principas atsispindi 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (1) 15 konstatuojamojoje dalyje ir 11 straipsnyje, kuriuose numatytas tam tikrų centralizuotų pirkimų technologijų naudojimas.

               (3)

               Eurosistema siekia laikytis kainos naudingumo ir efektyvumo principų bei prekių ir paslaugų viešuosiuose pirkimuose siekti geriausio ekonominio pasiūlymo. Bendrus prekių ir paslaugų viešuosius pirkimus Valdančioji taryba laiko priemone šiems tikslams pasiekti, pasinaudojant sinergija ir masto ekonomija.

               (4)

               Sukurdamas bendrų Eurosistemos viešųjų pirkimų sistemą, Europos centrinis bankas (ECB) siekia paskatinti ECB ir eurą įsivedusių valstybių narių nacionalinius centrinius bankus dalyvauti tokiuose bendruose viešuosiuose pirkimuose.

               (5)

               Bendriems viešiesiems pirkimams koordinuoti Valdančioji taryba įkūrė Eurosistemos viešųjų pirkimų koordinavimo tarnybą (angl. Eurosystem Procurement Coordination Office, EPCO). Valdančioji taryba paskyrė Banque centrale du Luxembourg EPCO buveine nuo 2008 m. sausio 1 d. iki 2012 m. gruodžio 31 d.

               (6)

               Šis sprendimas neapriboja centrinių bankų galimybės prašyti EPCO paramos jiems vykdant tokius prekių ir paslaugų viešuosius pirkimus, kuriems šis sprendimas netaikomas.

               (7)

               Euro dar neįsivedusių valstybių narių nacionaliniai centriniai bankai gali būti suinteresuoti dalyvauti EPCO veikloje ir bendro pirkimo procedūrose, kurios vyks tokiomis pat sąlygomis, kokios taikomos centriniams bankams,

         NUSPRENDĖ:
   1 straipsnis
   Apibrėžtys
   Šiame sprendime:

               a)

               Eurosistema – ECB ir eurą įsivedusių valstybių narių nacionaliniai centriniai bankai;

               b)

               Eurosistemos uždaviniai – pagal Sutartį ir ECBS statutą Eurosistemai patikėti uždaviniai;

               c)

               centrinis bankas – ECB arba eurą įsivedusios valstybės narės nacionalinis centrinis bankas;

               d)

               vadovaujantysis centrinis bankas – centrinis bankas, kuris atsako už bendro pirkimo procedūros vedimą;

               e)

               priimantysis centrinis bankas – Valdančiosios tarybos paskirtas centrinis bankas, kuriame yra EPCO buveinė;

               f)

               EPCO iniciatyvinis komitetas – EPCO veiklai valdyti Valdančiosios tarybos sudarytas iniciatyvinis komitetas. EPCO iniciatyvinį komitetą sudaro po vieną narį iš kiekvieno centrinio banko, kuris parenkamas iš aukščiausiojo lygio darbuotojų, žinančių atitinkamos savo institucijos organizacinius ir strateginius klausimus ir turinčių patirties, ir viešųjų pirkimų ekspertai. EPCO iniciatyvinis komitetas per Vykdomąją valdybą atsiskaito Valdančiajai tarybai. ECB suteikia EPCO iniciatyviniam komitetui pirmininkavimą ir sekretoriatą;

               g)

               bendro pirkimo procedūra – prekių ir paslaugų bendrų viešųjų pirkimų procedūra, kurią bendro pirkimo procedūroje dalyvaujančių centrinių bankų naudai vykdo vadovaujantysis centrinis bankas.

         2 straipsnis
   Taikymo sritis
   1.   Šis sprendimas taikomas centrinių bankų bendriems viešiesiems prekių ir paslaugų, kurios yra būtinos Eurosistemos uždaviniams atlikti, pirkimams.
   2.   Centrinių bankų dalyvavimas EPCO veikloje ir bendro pirkimo procedūrose yra savanoriškas.
   3.   Šis sprendimas nepažeidžia 2004 m. rugsėjo 16 d. Gairių ECB/2004/18 dėl eurų banknotų pirkimo (2).
   3 straipsnis
   Eurosistemos viešųjų pirkimų koordinavimo tarnyba
   1.   EPCO vykdo šiuos uždavinius:

               a)

               sudaro sąlygas geriausiai viešųjų pirkimų praktikai Eurosistemoje įtvirtinti;

               b)

               vysto bendriems viešiesiems pirkimams reikalingą infrastruktūrą (pvz., įgūdžius, funkcinius įrankius, informacines sistemas, procesus);

               c)

               remdamasi centrinių bankų EPCO nurodytais viešųjų pirkimų poreikiais, nustato galimus bendrų viešųjų pirkimų atvejus, kuriems šis sprendimas taikomas arba netaikomas;

               d)

               remdamasi c punkte nurodytu įvertinimu, parengia ir prireikus atnaujina bendro pirkimo procedūrų metinį viešųjų pirkimų planą;

               e)

               bendradarbiaudama su bendro pirkimo procedūroje dalyvaujančiais centriniais bankais, rengia bendrus reikalavimus;

               f)

               padeda centriniams bankams bendro pirkimo procedūrose;

               g)

               padeda centriniams bankams viešuosiuose pirkimuose, susijusiuose su bendrais Europos centrinių bankų sistemos projektais, jei to prašo projektui vadovaujantis centrinis bankas.

         2.   Priimantysis centrinis bankas suteikia EPCO materialinius ir žmogiškuosius išteklius, reikalingus jos uždaviniams vykdyti, atsižvelgdamas į Valdančiosios tarybos patvirtintą biudžetą, kaip nustatyta 4 dalyje.
   3.   Priimantysis centrinis bankas, pasikonsultavęs su EPCO iniciatyviniu komitetu, gali priimti EPCO vidaus organizacijos ir administravimo taisykles, įskaitant EPCO darbuotojų elgesio kodeksą, siekdamas užtikrinti kuo didesnį vientisumą jiems vykdant savo pareigas.
   4.   Centriniai bankai finansuoja EPCO biudžetą laikydamiesi Valdančiosios tarybos priimtų taisyklių. Prieš prasidedant finansiniams metams, EPCO per EPCO iniciatyvinį komitetą ir Vykdomąją valdybą pateikia Valdančiajai tarybai tvirtinti metinio biudžeto projektą.
   5.   EPCO per EPCO iniciatyvinį komitetą ir Vykdomąją valdybą pateikia Valdančiajai tarybai metinę ataskaitą apie savo veiklą.
   6.   EPCO veiklą kontroliuoja Vidaus audito komitetas, vadovaudamasis Valdančiosios tarybos priimtomis taisyklėmis. Tai nepažeidžia priimančiajam centriniam bankui taikomų arba jo priimtų kontrolės ir audito taisyklių.
   7.   Praėjus penkeriems metams po EPCO įsteigimo, EPCO iniciatyvinis komitetas atlieka EPCO veiklos veiksmingumo ir efektyvumo įvertinimą. Remdamasi šiuo įvertinimu, Valdančioji taryba sprendžia, ar būtina atlikti atrankos procedūrą naujam priimančiajam centriniam bankui parinkti.
   4 straipsnis
   Bendro pirkimo procedūros
   1.   Taikant šį sprendimą, bendro pirkimo procedūra laikoma būtina, jeigu: i) galima pagrįstai tikėtis, kad prekių ir paslaugų bendrų viešųjų pirkimų rezultatas bus naudingesnės pirkimo sąlygos atsižvelgiant į kainos naudingumo ir veiksmingumo principus; arba ii) tokių prekių; ir (arba) paslaugų atžvilgiu centriniams bankams reikia priimti suderintus reikalavimus ir standartus.
   2.   Nustačiusi galimą bendrų viešųjų pirkimų atvejį, EPCO kviečia centrinius bankus dalyvauti bendro pirkimo procedūroje. Centriniai bankai tinkamu laiku informuoja EPCO, ar jie ketina dalyvauti bendro pirkimo procedūroje ir, jei ketina, praneša EPCO savo verslo poreikius. Centrinis bankas gali atsisakyti dalyvauti bendruose viešuosiuose pirkimuose prieš paskelbiant skelbimą apie pirkimą.
   3.   Remdamasi EPCO parengtu bendro pirkimo procedūrų metiniu viešųjų pirkimų planu ir pasikonsultavusi su EPCO iniciatyviniu komitetu, Valdančioji taryba gali inicijuoti bendro pirkimo procedūras ir iš bendro pirkimo procedūroje dalyvaujančių centrinių bankų parinkti vadovaujantįjį (-čiuosius) centrinį (-ius) banką (-us). Valdančiajai tarybai pateikiami visi metinio viešųjų pirkimų plano atnaujinimai.
   4.   Vadovaujantysis centrinis bankas vykdo bendro pirkimo procedūrą joje dalyvaujančių centrinių bankų naudai laikydamasis vadovaujančiajam centriniam bankui taikomų viešųjų pirkimų taisyklių. Skelbime apie pirkimą vadovaujantysis centrinis bankas nurodo, kurie centriniai bankai dalyvauja bendro pirkimo procedūroje, bei apibūdina sutartinių santykių struktūrą.
   5.   Bendradarbiaudamas su EPCO ir kitais bendro pirkimo procedūroje dalyvaujančiais centriniais bankais, vadovaujantysis centrinis bankas parengia pirkimo dokumentaciją ir įvertina paraiškas bei pasiūlymus.
   6.   Vadovaujantysis centrinis bankas vykdo bendro pirkimo procedūrą metiniame viešųjų pirkimų plane nurodyta (-omis) kalba (-omis).
   5 straipsnis
   Euro dar neįsivedusių valstybių narių nacionalinių centrinių bankų dalyvavimas
   Valdančioji taryba gali kviesti euro dar neįsivedusių valstybių narių nacionalinius centrinius bankus dalyvauti EPCO veikloje ir bendro pirkimo procedūrose tokiomis pat sąlygomis, kokios taikomos centriniams bankams.
   6 straipsnis
   Baigiamoji nuostata
   Šis sprendimas įsigalioja 2008 m. gruodžio 1 d.

      Priimta Frankfurte prie Maino, 2008 m. lapkričio 17 d.

            ECB pirmininkas

         Jean-Claude TRICHET

      (1)  OL L 134, 2004 4 30, p. 114.

      (2)  OL L 320, 2004 10 21, p. 21.


title: 2002 m. lapkričio 6 d. Komisijos sprendimas, įsteigiantis įstaigą atskiroms priklausančioms sumoms administruoti ir mokėti

text:
Svarbus teisinis pranešimas

|

32003D0522

Oficialusis leidinys L 183 , 22/07/2003 p. 0030 - 0034

		Komisijos Sprendimas2002 m. lapkričio 6 d.įsteigiantis įstaigą atskiroms priklausančioms sumoms administruoti ir mokėti(2003/522/EB)EUROPOS BENDRIJŲ KOMISIJA,atsižvelgdama į Komisijos darbo tvarkos taisyklių 20 straipsnį [1],kadangi:(1) 2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [2] (toliau – Finansinis reglamentas) numato naujo tipo administracinės įstaigos įsteigimo struktūrą.(2) 1999 m. gruodžio 13 d. Komisijos gairėse dėl eksternalizacijos politikos [3] ir Administracinės reformos baltojoje knygoje [4] apibrėžta nauja eksternalizacijos politika, pagrįsta administracijos, kurios pagrindiniai uždaviniai ir veikla perorientuoti, vizija.(3) Eksternalizavimo planavimo ir koordinavimo grupės atliktos analizės rezultatuose, atsižvelgus į padėties analizę Komisijoje ir tarpinstituciniu lygiu daugelyje sričių, išryškėjo pagrindiniai Komisijos įstaigų sukūrimo pranašumai ir sritys, kuriose būtinas konkretus dėmesys, kaip antai, būtinybė užtikrinti, kad veikla, vykdoma įvairiose vietose, būtų darni ir nustatyti kiekvienos įstaigos minimalų kritinį dydį.(4) Pasirinktą įstaigos tipą sudaro administraciniai vienetai, skirti kitų Komisijos departamentų ir (arba), gal būt, kitų Bendrijos institucijų veiklai remti.(5) Analizėje, kuri konkrečiau buvo atliekama atskirų priklausančių sumų administravimo ir mokėjimo srityje, išdėstyti pranašumai sprendimų, susijusių su administracine parama, vykdymą pavesti vienai struktūrai. Ta struktūra ypač tinka, kad ištekliai būtų naudojami veiksmingai ir ekonomiškai gerinant suteiktų paslaugų matomumą, perorientuojant veiksmingą atsakomybę už veiklą ir neatsiliekant nuo naudotojų poreikių ir paklausos.(6) Šis įstaigos tipas – tinkama priemonė pasiekti pageidautiną poslinkį į tarpinstitucinį lygį šioje srityje, kurioje kai kurios kitos Bendrijos institucijos jau pareiškė susidomėjimą.(7) Labai svarbu, kad, būdama Komisijos administracine įstaiga, ji aiškiai išliktų prie Generalinio direktorato pagal 2002 m. gegužės 28 d. [5] Komisijos priimtas gaires. Atitinkamai, ji turėtų būti prie Personalo ir administracijos generalinio direktorato.(8) Būtina apibrėžti įstaigos užduotis ir veiklą.(9) Visiems Komisijos darbuotojams priklausančių sumų administravimas ir mokėjimas turėtų tapti darnesnis, nors vietos mastu įsteigta tarnyba turėtų išlikti Briuselyje, Liuksemburge ir Isproje.(10) Pagal Komisijos gaires turėtų būti įsteigtas Vadybos komitetas, kurio pagrindinis vaidmuo pagal Komisijos kolegijos įgaliojimus - prižiūrėti įstaigos veiklą, apibrėžti kompetencijos ribas ir užtikrinti, kad ji būtų tinkamai įgyvendinta. Dėl to būtina nustatyti tikslią Vadybos komiteto sudėtį pagal Gaires, o taip pat jo užduotis ir vidaus organizaciją.(11) Būtina nustatyti įstaigos darbuotojų skyrimo taisykles ir užtikrinti, kad įstaigai taikomos taisyklės ir tvarka būtų tokia pati, kokia yra taikoma Komisijai.(12) Komisija turėtų apibrėžti galias, kurios suteikiamos pagal Tarnybos nuostatus įstaigos skiriančiajai institucijai ir pagal kitų tarnautojų Įdarbinimo sąlygas institucijai, kuri įgaliota sudaryti sutartis.(13) Turėtų būti nustatyti principai, reglamentuojantys įstaigos direktoriaus atsakomybę, susijusią su įstaigos darbuotojais ir jos veikla.(14) Turėtų būti reikalaujama, kad įstaigos direktorius pristatytų Vadybos komitetui savo tikslus, o taip pat rengiamas reguliarias ataskaitas ir metinę valdymo ataskaitą.(15) Finansiniuose reikalavimuose reikalaujama, kad Finansinio reglamento antros dalies V antraštinė dalis būtų taikoma įstaigai pagal bendrąjį principą, kad asmuo, atsakingas už derybas dėl asignavimų prašymų su Biudžeto generaliniu direktoratu, turėtų būti įgaliojimus suteikiantis pareigūnas delegavimo tvarka, ir už užtikrinimą dėl įstaigai taikytinų apskaitos taisyklių ir metodų.(16) Generalinis direktoratas, prie kurio yra įstaiga, turėtų talkinti Vadybos komitetui, atsakyti už reguliarių santykių su visomis įstaigomis palaikymą ir užtikrinti, kad įvairių įstaigų darbas būtų darnus. Tas vaidmuo yra ypač svarbus užtikrinant, kad pereinamasis etapas vyktų sklandžiai.(17) 2002 m. rugsėjo 18 d. Komisijos sprendimas yra papildomas ir pataisantis raštas prie 2003 m. preliminaraus biudžeto projekto ir parengia biudžetinę struktūrą įstaigai sukurti,NUSPRENDĖ:1 SKYRIUSĮSTEIGIMAS, TIKSLAS, UŽDUOTYS IR VIETA1 straipsnisĮsteigimasĮsteigiama įstaiga atskiroms priklausančioms sumoms administruoti ir mokėti (toliau – įstaiga).Generalinis direktoratas, prie kurio yra įstaiga, yra Personalo ir administracijos generalinis direktoratas.Įstaiga pradės dirbti nuo 2003 m. sausio 1 d.2 straipsnisTikslas1. Įstaiga nustato, apskaičiuoja ir moka Bendrijos institucijų įdarbintiems darbuotojams ir joms nepriklausantiems darbuotojams priklausančias sumas ir atlyginimus, kaip nustatyta 3 straipsnyje ir remiantis Tarnybos nuostatais, jų priedais ir jų Bendrosiomis įgyvendinimo nuostatomis.2. Įstaiga savo tikslą įgyvendina pagal Komisijoje galiojančias administracines taisykles.3. Komisija, Personalo ir administracijos generalinio direktorato iniciatyva arba įstaigos pasiūlymu, susitarusi su Generaliniu direktoratu, priima naujas taisykles arba, kai kuriais atvejais, būtinus pakeitimus.Įstaigos Vadybos komitetas, kartu su Personalo ir administracijos generaliniu direktoratu, parengia išsamią informaciją apie tą tvarką.4. Įstaiga gali veikti kitos įstaigos ar agentūros, įsteigtos pagal steigimo sutartis arba remiantis jomis, prašymu ir jų vardu bei Vadybos komiteto sutikimu.3 straipsnisUžduotys1. Įstaiga nustato, apskaičiuoja ir moka šias priklausančias sumas:a) atlyginimus ir pašalpas;b) komandiruočių išlaidas;c) ekspertų atlyginimus;d) ligos ir nelaimingų atsitikimų draudimą;e) pensijas;f) bedarbio išmokas;g) kitas finansines išmokas, tokias kaip paskolos būstui.2. Įstaiga gali teikti papildomas mokamas paslaugas 7 straipsnio 8 dalyje nustatyta tvarka.4 straipsnisVietaĮstaiga yra įsikūrusi Briuselyje.Du įstaigos skyriai įsteigiami atitinkamai Liuksemburge ir Isproje.II SKYRIUSVADYBOS KOMITETAS5 straipsnisKompetencijos ribosVadybos komitetas veikia Komisijos, kuriai jis yra atskaitingas, pavedimu savo kompetencijos ribose, ir už personalą bei administraciją atsakingo darbuotojo įgaliojimu.6 straipsnisSudėtis1. Vadybos komitetą sudaro:a) Komisijos Generalinis Sekretorius;b) Personalo ir administracijos generalinio direktorato generalinis direktorius;c) Biudžeto generalinio direktorato generalinis direktorius;d) Vertimo generalinio direktorato generalinis direktorius;e) Bendrų mokslinių tyrimų centro generalinis direktorius;f) du darbuotojų atstovai;g) kitų Bendrijos institucijų atstovas.2. Vadybos komiteto pirmininkas yra Personalo ir administracijos generalinio direktorato generalinis direktorius.3. Generalinis sekretorius ir kiekvienas generalinis direktorius gali paskirti pavaduotoją, jeigu jis yra tos pačios tarnybos A1 lygio pareigūnas.4. Du darbuotojų atstovus skiria Personalo komitetas. Jie nedalyvauja priimant sprendimus dėl vadovavimo įstaigai, jos organizacijos ar veiklos. Ši nuostata nepažeidžia esamos tvarkos dėl socialinio dialogo.5. Kitų Bendrijos institucijų atstovą skiria Administracijos vadovų grupė. Šis atstovas gali balsuoti tik tais klausimais, kurie tvarkomi tarp institucijų.6. Vadybos komitetas gali kviesti ekspertus padėti jam atlikti pareigas.7 straipsnisPareigos1. Vadybos komitetas įstaigos direktoriaus (toliau – direktorius) siūlymu pagal Komisijoje galiojančią tvarką patvirtina įstaigos organizacinę struktūrą.2. Vadybos komitetas, direktoriaus pasiūlymu, priima taisykles, reglamentuojančias įstaigos veiklą ir struktūrą, o prireikus gali siūlyti tų taisyklių pakeitimus, ypač tam, kad būtų užtikrinta administracijos įstaigų, atskaitingų Personalo ir administracijos generaliniam direktoratui, darni veikla.3. Vadybos komitetas, direktoriaus pasiūlymu, nustato politikos gaires įstaigos veiklai.4. Iki kiekvienų metų sausio 31 d. Vadybos komitetas priima direktoriaus darbo programą. Darbo programa pirmiausia apima finansinę struktūrą, reguliarių ataskaitų klausimus ir laukiamus rezultatus (pagrįstus veiklos tikslais ir veiklos rodikliais). Vadybos komitetas gali pataisyti darbo programos punktus.5. Vadybos komitetas tvirtina įstaigos pajamų ir išlaidų sąmatas bei visus būtinus sandaros plano pakeitimus.6. Kiekvienų metų pirmąjį ketvirtį Vadybos komitetas parengia ir nusiunčia Komisijos kolegijai nuomonę apie visą įstaigos veiklą ir valdymą, remdamasis direktoriaus pateiktomis ataskaitomis pagal 13 straipsnį.7. Vadybos komitetas dėl aukštesniosios ir vidurinės grandies vadovų skyrimo tvarkos laikosi 14 straipsnyje nustatytos tvarkos.8. Vadybos komitetas tvirtina papildomų mokamų paslaugų, kurias įstaiga gali teikti pagal 2 straipsnio 4 dalį ir 3 straipsnį, tipą bei sąlygas, pagal kurias jis teikia jas. Vadybos komitetas, direktoriaus pasiūlymu, nustato paslaugų, kurias įstaiga gali teikti institucijoms, tipą ir jų įkainius bei tokiu būdu gautų pajamų paskirstymą įstaigos biudžete.9. Vadybos komitetas priima sprendimus dėl visų esminių klausimų, turinčių įtakos įstaigos veiklai, kurie nėra aiškiai numatyti šiame sprendime.8 straipsnisVidaus organizacijaVadybos komitetas priima savo darbo tvarkos taisykles. Šios taisyklės pirmiausia apima šiuos klausimus:a) susirinkimus: susirinkimų sušaukimo ir organizavimo dažnumą bei tvarką;b) sekretoriatą: jo vaidmenį ir organizacinę sąsają;c) dokumentų siuntimo taisykles.9 straipsnisBalsavimasVadybos komitetui priimant sprendimą, kiekvienas jo narys, turintis balsavimo teisę, turi vieną balsą. Jeigu balsai pasiskirsto po lygiai, pirmininkas turi sprendžiamąjį balsą.Visi sprendimai priimami paprasta balsų dauguma.III SKYRIUSDIREKTORIUS10 straipsnisPaskyrimas1. Įstaigai vadovauja direktorius (A1 arba A2 lygis), kurį skiria Komisija po to, kai Paskyrimų patariamasis komitetas pateikė palankią nuomonę pagal 14 straipsnio 1 dalį.2. Direktorius skiriamas trejų metų kadencijai, kuri gali būti pratęsiama, bet ne ilgesniam kaip dvejų metų laikotarpiui.3. Komisijos kolegija, gavusi Vadybos komiteto nuomonę, gali priimti sprendimą atšaukti direktorių ir paskirti direktorių ad interim.11 straipsnisGaliosDirektorius yra įstaigos skiriančioji institucija ir institucija, leidžianti sudaryti sutartis pagal Komisijoje galiojančias taisykles, neviršijant Komisijos jam suteiktų įgaliojimų.12 straipsnisPareigos1. Iki kiekvienų metų gruodžio 31 d. direktorius pateikia Vadybos komitetui savo kitų metų darbo programą, kurios turinį turi patvirtinti Komitetas.2. Direktorius atsako už sklandų įstaigos darbą. Komisijos kolegijos nustatytos atsakomybės ribose jis veikia Kolegijos įgaliojimu. Direktorius taip pat užtikrina sklandų įvairių įstaigos centrų darbą ir konkrečiai rūpinasi, kad įstaigoje dirbantiems darbuotojams būtų taikomos vienodos sąlygos visais atžvilgiais, nepaisant jų paskyrimo vietos. Direktorius atsiskaito Vadybos komitetui apie savo pareigų atlikimą ir pateikia jam visus pasiūlymus dėl sklandaus įstaigos darbo.3. Direktorius teikia Vadybos komitetui savo pasiūlymus pagal 7 straipsnio 1, 2, 3 ir 8 dalis.4. Direktorius informuoja Vadybos komitetą apie paskyrimus pagal 14 straipsnio 3 dalį.13 straipsnisAtskaitomybėDirektorius pateikia Vadybos komitetui:1) reguliarią veiklos ataskaitą, kurios struktūrą ir dažnumą nustato Vadybos komitetas;2) kiekvienų metų, einančių po peržiūros metų, pirmąjį ketvirtį metinę valdymo ataskaitą, kurios struktūrą nustato Vadybos komitetas.IV SKYRIUSĮSTAIGOS DARBUOTOJAI14 straipsnisĮstaigos aukštesniosios ir vidurinės grandies vadovai1. Komisija, Vadybos komiteto pasiūlymu, parengia pranešimą apie laisvas įstaigos direktoriaus pareigas. Vadybos komitetas parengia Komisijai nuomonę apie Paskyrimų patariamojo komiteto (PPK) atrinktus kandidatus.2. Prieš Komisijai priimant galutinį sprendimą, Vadybos komitetas parengia nuomonę apie PPK atrinktus kandidatus tvarka, kuri taikoma Komisijoje aukštesniosios (A2 lygis) ir vidurinės grandies (A3 lygis) vadovų pareigoms.3. Direktorius informuoja Vadybos komitetą apie paskyrimus į kitas vidurinės grandies vadovų pareigas (A4–A5 lygiai) pagal Komisijoje galiojančias taisykles ir procedūras.15 straipsnisProcedūros1. Visos administracinės procedūros ir praktika, susijusi su vadovavimu darbuotojams, yra atliekama tomis pačiomis sąlygomis, kokios yra taikomos Komisijos pareigūnams ir kitiems tarnautojams.2. Pagal Tarnybos nuostatų 4 straipsnį apie laisvas pareigas įstaigoje pranešama institucijų darbuotojams, jeigu paskiriančioji institucija nusprendžia, kad tos pareigos turi būti užimtos.3. Pagal Tarnybos nuostatų 90 straipsnį prašymai ir skundai dėl direktoriui pagal šio sprendimo 11 straipsnį suteiktų galių vykdymo pateikiami Personalo ir administracijos generaliniam direk toratui. Visi apeliaciniai skundai šiose srityse yra skundai prieš Komisiją.V SKYRIUSFINANSINĖS NUOSTATOS16 straipsnisFinansiniai klausimai1. Taikoma Finansinio reglamento antros dalies V antraštinė dalis.2. Komisija, remdamasi Vadybos komiteto pasiūlymu, dėl biudžeto asignavimų, kuriuos turi vykdyti įstaiga kaip savo užduočių ir veiklos dalį, įgaliojimus suteikiančio pareigūno galias perduoda direktoriui bei nustato ribas ir sąlygas, taikomas galių perdavimui.VI SKYRIUSKOORDINAVIMAS IR PERŽIŪRA17 straipsnisKoordinavimas1. Koordinavimo skyrius, įsteigtas Personalo ir administracijos generaliniame direktorate, atlieka šias užduotis:a) padeda Vadybos komitetui rengti susirinkimus ir veiklą po jų, bei padeda Komiteto pirmininkui reguliariai stebėti santykius su direktoriumi;b) padeda direktoriui atlikti savo pareigas laikantis kompetencijų ir prerogatyvų, ypač santykiuose su Personalo ir administracijos generaliniu direktoratu;c) užtikrina įstaigos darbo darną su kitomis Personalo ir administracijos generalinio direktorato administracijos įstaigomis bei kitomis Komisijos įstaigomis, ypač dėl jų personalo struktūros ir politikos;d) užtikrina, kad Komisijoje galiojančios taisyklės ir taikoma praktika darbuotojų politikos srityje būtų darni ir vienodai taikoma visoje įstaigoje.2. Koordinavimo skyrius, vykdydamas savo užduotis, atsiskaito Vadybos komitetui pastarajam paprašius.18 straipsnisPeržiūraVadybos komiteto pirmininkas, darbuotojo, atsakingo už personalą ir administraciją, įgaliojimu, ne vėliau kaip praėjus šešiems mėnesiams po trečiųjų įstaigos veiklos metų, teikia Komisijos kolegijai išsamią įstaigos to laikotarpio veiklos analizę. Ši analizė, kai kuriais atvejais, gali apimti pasiūlymus dėl šio sprendimo pakeitimo.Priimta Briuselyje, 2002 m. lapkričio 6 d.Komisijos varduNeil KinnockPirmininko pavaduotojas[1] OL L 308, 2000 12 8, p. 26.[2] OL L 248, 2002 9 16, p. 1.[3] SEC(1999) 2051, p. 7.[4] COM(2000) 200 galutinė.[5] SEC(2002) 618 galutinė.--------------------------------------------------


title: 1997 m. lapkričio 24 d. Tarybos sprendimas dėl Konvencijos dėl bendradarbiavimo siekiant apsaugoti ir subalansuotai naudoti Dunojaus upę patvirtinimo

text:
Svarbus teisinis pranešimas

|

31997D0825

Oficialusis leidinys L 342 , 12/12/1997 p. 0018 - 0018

		Tarybos sprendimas1997 m. lapkričio 24 d.dėl Konvencijos dėl bendradarbiavimo siekiant apsaugoti ir subalansuotai naudoti Dunojaus upę patvirtinimo(97/825/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130s straipsnio 1 dalį, kartu su 228 straipsnio 2 dalies pirmuoju sakiniu bei 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi:(1) Komisija Bendrijos vardu dalyvavo derybose ad hoc darbo grupėje, kad parengtų Konvenciją dėl bendradarbiavimo dėl Dunojaus upės apsaugos ir subalansuoto naudojimo.(2) Ši Konvencija Bendrijos vardu buvo pasirašyta 1994 m. birželio 29 d. Sofijoje (Bulgarija).(3) Šioje Konvencijoje nurodyta, kad būtina nustatyti pagrindines dvišalio arba daugiašalio bendradarbiavimo, kurio tikslas – apsaugoti jūrinę aplinką, išvengti Dunojaus upės taršos ir ją kontroliuoti bei užtikrinti subalansuotą šalių, per kurias teka Dunojus, vandens išteklių naudojimą, gaires.(4) Bendrija patvirtino priemones, taikytinas Konvencijoje numatytoje srityje; kadangi dabar Bendrija turi prisiimti tarptautinį įsipareigojimą minėtoje srityje.(5) Remiantis 130r straipsnio nuostatomis, Bendrijos aplinkos politika padeda siekti aplinkos kokybės išsaugojimo, apsaugos ir gerinimo, žmonių sveikatos apsaugos, taupaus ir racionalaus gamtinių išteklių naudojimo tikslų, siekiant tvarios plėtros, ir priemonių, skirtų spręsti regionines bei pasaulines gamtosaugos problemas, skatinimą tarptautiniu mastu.(6) Bendrijos bendrosios aplinkos politikos tikslas – aukšto lygio apsauga; kadangi ji grindžiama atsargumo ir prevencinių veiksmų taikymo, aplinkai padarytos žalos atitaisymo, pirmiausia židinyje, principais ir principu "teršėjas moka".(7) Bendrija ir valstybės narės savo kompetencijos ribose bendradarbiauja su atitinkamomis trečiosiomis šalimis bei tarptautinėmis organizacijomis.(8) Bendrijai patvirtinus Konvenciją, bus lengviau pasiekti Sutarties 130r straipsnyje nustatytus tikslus, ir todėl ji turėtų būti patvirtinta.NUSPRENDĖ:1 straipsnisBendrijos vardu patvirtinama Konvencija dėl bendradarbiavimo dėl Dunojaus upės apsaugos ir subalansuoto naudojimo.Konvencijos tekstas pridedamas prie šio sprendimo.2 straipsnisTarybos pirmininkas įpareigojamas paskirti asmenį arba asmenis, kuriems suteikiama teisė deponuoti patvirtinimo dokumentą Rumunijos Vyriausybei, remiantis Konvencijos 26 straipsniu.Priimta Briuselyje, 1997 m. lapkričio 24 d.Tarybos varduPirmininkasE. Hennicot-Schoepges[1] OL C 288, 1996 10 1, p. 19.[2] 1996 m. spalio 25 d. pateikta nuomonė (OL C 347, 1996 11 18).[3] OL C 66, 1997 3 3, p. 1.--------------------------------------------------